Държавен вестник, бр. 43, 2009 г., стр. 39

БРОЙ  43 	
Д Ъ Р Ж А В Е Н  В Е С Т Н И К 	
СТР.  39  
Член 16. Мониторинг и оценка
Главният получател следи и оценява напредъ­
ка на Програмата към постигането на нейната 
цел, включително дейностите, изпълнявани от 
подполучателите, съобразно плана за монито­
ринг и оценка, одобрен от Глобалния фонд. 
Главният получател осигурява получаването на 
качествени данни относно напредъка и отчита 
точно резултатите по Програмата.
Член 17. Оценки от Глобалния фонд
По силата на правомощията си Глобалният 
фонд може да проведе или поръча провеждането 
на оценки на Програмата или на конкретни 
дейности по Програмата, изпълняващи звена 
или други въпроси, свързани с Програмата. 
Глобалният фонд определя условията за всяка 
оценка и подходящ график за провеждането 
є. Главният получател улеснява и изисква от 
подполучателите да улеснят тази оценка. Уп­
ражняването от страна на Глобалния фонд на 
това право не премахва задължението на Глав­
ния получател да следи и оценява Програмата.
Член 18. Договори за стоки и услуги
(а) Практики на доставките. Главният по­
лучател непрекъснато информира Глобалния 
фонд относно политиките и практиките, които 
използва за сключване на договори за стоки и 
услуги по това Споразумение. Тези политики 
и практики, ръководещи доставките по Про­
грамата, трябва да са съобразени най-малко с 
изискванията, изброени по-долу в подточки (i) 
до (viii), а при доставката на здравни продукти, 
изискванията в член 19 на това Споразумение. 
Главният получател осигурява спазването на 
тези политики и практики по всяко време.
i.	 Договорите се възлагат при условия на
прозрачност и конкурентност с изклю­
чение единствено на установени изклю­
чения, включени в писмени политики и 
практики за доставка, предоставени на 
Глобалния фонд. 
ii.	 Обявленията за търгове трябва ясно да
се съобщят на всички потенциални участ­
ници в търга, на които се дава достатъчно 
време да отговорят на обявленията.
iii.	 Обявленията за поръчки на стоки и ус-
луги предоставят цялата необходима ин­
формация, необходима на потенциален 
участник в търга за участие в търга, и 
като такава се базира на ясно и точно 
описание на предложените срокове и 
условия на договора и на стоките и ус­
лугите, които ще се придобиват.
iv.	 Условията за участие в търгове за въз-
лагане на договори се ограничават само 
до такива, които са от основна важност 
да осигурят способността на съответния 
участник да изпълни договора и спазва­
нето на националното законодателство 
за възлагане на поръчки.
v.	 Договорите се възлагат само на отго-
ворни контрагенти, които притежават 
потенциална възможност да ги изпълнят 
успешно.
vi.	 За получаване на стоки и услуги не се
заплаща повече от разумна цена (която 
се определя например чрез сравнение на 
ценови оферти и пазарни цени).
vii.	Главният получател и неговите пред-
ставители и посредници нямат право да 
участват в каквито и да било практики, 
описани в член 21 (б), във връзка с та­
кива доставки. 
viii.	Главният получател трябва да води под-
робна документация за получаването и 
използването на стоки и услуги, при­
добити от него по Споразумението, за 
естеството и степента на привличане на 
бъдещи доставчици на стоки и услуги, 
придобивани от Главния получател, и 
за основата за възлагане на договори и 
поръчки от страна на Главния получател.
(б) Верига на доставка. Главният получател 
се задължава да направи всичко възможно да 
осигури оптимална надеждност, ефективност и 
сигурност по отношение на веригата доставчици 
за всички продукти, закупувани със средства 
от безвъзмездната помощ. 
(в) Спазване на изискванията от страна на 
подполучателите. Главният получател осигурява 
подполучателите да спазват изискванията на 
този член, когато подполучателите предприе­
мат доставка на стоки и услуги за целите на 
Програмата.
(г) Документация. Главният получател се 
задължава, като гарантира същото за подполу­
чателите, да поддържа подходяща документация 
относно всички дълготрайни активи, закупени 
със средства по безвъзмездната помощ.
(д) Право на собственост. Правата върху 
стоки или друга собственост, финансирана от 
Глобалния фонд по Споразумението („Акти­
ви на Програмата“), са на името на Главния 
получател или на подполучател или на друга 
инстанция, одобрена от Главния получател, ос­
вен ако Глобалният фонд не нареди по силата 
на правомощията си и по всяко време правата 
да бъдат прехвърлени на Глобалния фонд или 
друга инстанция, посочена от Глобалния фонд.
(е) Цели на Програмата. Съгласно член 
9 на това Споразумение Главният получател 
осигурява всички стоки и услуги и дейности, 
финансирани със средства по безвъзмездната 
помощ, включително тези, доставени и из­
пълнени от подполучатели, да се използват 
единствено за целите на Програмата.
Член 19. Фармацевтични и други здравни 
продукти
(а) Дефиниции. По смисъла на този член до­
лупосочените термини означават, както следва: 
„СЗО“ означава Световната здравна орга­
низация;